Tha ceannardan poileataigeach Bhreatainn am measg na tha a' dèanamh luaidh an-diugh air Tony Benn, am fear-poileataigs ainmeil Làbarach, a chaochaill tràth sa mhadainn an-diugh. Bha e 88, agus air a bhith meadhanach bho chionn ùine. Thuirt an ceannard Làbarach, Ed Miliband, gur e gaisgeach nan daoine bochda a bh' ann, agus duine aig an robh fìor chreideas na phoileataigs fhèin. Thuirt Daibhidh Camshron gur e sàr-sgrìobhaiche agus sàr-òraidiche a bh' ann.